Τζορτζ Ολτ

Ο Τζορτζ Κόπλαντ Ολτ (, 11 Οκτωβρίου 1891 – 30 Δεκεμβρίου 1948) ήταν Αμερικανός ζωγράφος. Συγκαταλέγεται σε γενικές γραμμές στο κίνημα του Πρεσιζιονισμού και, αν και επηρεάστηκε από τον Κυβισμό και τον Υπερρεαλισμό, το πλέον διαχρονικό έργο του έχει ρεαλιστικό χαρακτήρα.

 Βιογραφία 
Ο Ολτ γεννήθηκε στο Κλίβελαντ του Οχάιο στις ΗΠΑ σε μια πλούσια οικογένεια και πέρασε τα νεανικά του χρόνια στο Λονδίνο της Αγγλίας, όπου σπούδασε στη Σχολή Καλών Τεχνών Σλέιντ και στη Σχολή Καλών Τεχνών Σεντ Τζονς Γουντ. Επιστρέφοντας στις Ηνωμένες Πολιτείες το 1911, πέρασε το υπόλοιπο της ζωής του στη Νέα Υόρκη και το Νιου Τζέρσεϊ. Η προσωπική του ζωή εφεξής ήταν ταραγμένη. Έγινε αλκοολικός κατά τη δεκαετία του 1920, μετά τον θάνατο της μητέρας του σε ψυχιατρείο. Καθένας από τους τρεις αδελφούς του αυτοκτόνησε, οι δύο μετά την απώλεια της οικογενειακής περιουσίας στο χρηματιστηριακό κραχ του 1929.
δεξιά|μικρογραφία|Bright Light at Russell's Corners (1946)
Αν και είχε εκθέσει τα έργα του με κάποια επιτυχία, στις αρχές της δεκαετίας του 1930 η νευρωτική συμπεριφορά του και η απομόνωσή του τον είχαν αποξενώσει από τον κόσμο των γκαλερί. Το 1937, ο Ολτ μετακόμισε στο Γούντστοκ της Νέας Υόρκης με τη Λουίζ Τζόνας, που θα γινόταν η δεύτερη σύζυγός του, και προσπάθησε να αφήσει τις δυσκολίες του στο παρελθόν. Στο Γούντστοκ το ζευγάρι ζούσε μια πενιχρή ζωή σε ένα μικρό νοικιασμένο εξοχικό που δεν είχε ηλεκτρικό ρεύμα ή εσωτερικά υδραυλικά. Εξαρτώμενος από τη Λουίζ για το εισόδημά του, ο Ολτ δημιούργησε μερικούς από τους καλύτερους πίνακές του κατά τη διάρκεια αυτής της περιόδου, αλλά δυσκολευόταν να τους πουλήσει. Το 1948, ο Ολτ εντοπίστηκε νεκρός πέντε ημέρες μετά τον πνιγμό του στο ρέμα Σόουκιλ στις 30 Δεκεμβρίου, καθώς πραγματοποίησε έναν μοναχικό περίπατο με θυελλώδη και μουντό καιρό. Ο θάνατος θεωρήθηκε αυτοκτονία από τον ιατροδικαστή. Κατά τη διάρκεια της ζωής του, έργα του εκτέθηκαν μεταξύ άλλων στο Μουσείο Αμερικανικής Τέχνης Γουίτνι και στην Πινακοθήκη Αμερικανικής Τέχνης Άντισον (στο Άντοβερ της Μασαχουσέτης).

Ο Ολτ δούλευε με λαδομπογιά, ακουαρέλα και μολύβι. Συχνά συγκαταλέγεται στους ζωγράφους του Πρεσιζιονισμού, όπως ο Τσαρλς Σίλερ και ο Ράλστον Κρόφορντ, λόγω των λιτών αναπαραστάσεων αρχιτεκτονικής και αστικών τοπίων που σχεδίαζε. Ωστόσο, οι ιδεολογικές πτυχές του Πρεσιζιονισμού και ο απροκάλυπτος μοντερνισμός των επιρροών του δεν είναι τόσο εμφανείς στο έργο του - για παράδειγμα, κάποτε αναφέρθηκε στους ουρανοξύστες ως τις «ταφόπλακες του καπιταλισμού» και θεώρησε τη βιομηχανοποιημένη αμερικανική πόλη «την κόλαση χωρίς τη φωτιά». Ο Ολτ ζωγράφιζε ό,τι έβλεπε γύρω του, απλοποιώντας ελαφρώς τις λεπτομέρειες σε επίπεδα σχήματα και επίπεδα και απεικονίζοντας τα υποκείμενα γεωμετρικά μοτίβα των κατασκευών. Σύμφωνα με τα λόγια της συζύγου του, η ζωγραφική ήταν γι' αυτόν ένα μέσο «δημιουργίας τάξης μέσα από το χάος». Αναλυτικός ζωγράφος και τελικά ρεαλιστής, ο Ολτ διακρίνεται για τη ρεαλιστική απεικόνιση του φωτός -ιδιαίτερα του φεγγαρόφωτος και του φωτός της λάμπας- γιατί συχνά ζωγράφιζε νυχτερινές σκηνές. Για τους μεταγενέστερους πίνακές του, όπως το January, Full Moon, Black Night, August Night και Bright Light at Russell's Corners (φωτογραφία), η Ρομπέρτα Σμιθ των New York Times έγραψε:

Το 2011 το Μουσείο Αμερικανικής Τέχνης του Ινστιτούτου Σμιθσόνιαν διοργάνωσε μια μεγάλη έκθεση γύρω από το έργο του Ολτ, η οποία περιόδευσε στο Μουσείο Τέχνης της Τζόρτζια.

 Παραπομπές 

 Βιβλιογραφία 









 Περαιτέρω ανάγνωση 


Κατηγορία:Αμερικανοί ζωγράφοι
Κατηγορία:Αυτόχειρες καλλιτέχνες